ฝ่ายสิ่งแวดล้อมและสุขาภิบาล สำนักงานเขตบางคอแหลม ได้ตรวจสอบข้อเท็จจริงแล้ว พบมีการจัดแสดงพลุ ในวันที่ 22 กรกฎาคม 2566 เวลาประมาณ 19.09 – 19.11 น. บริเวณกลางแม่น้ำเจ้าพระยา หน้าศูนย์การค้าเอเชียทีคฯ โดยได้รับอนุญาตจากสำนักงานเขตบางคอแหลม ตามข้อบัญญัติกรุงเทพมหานคร เรื่อง มาตรการป้องกันแก้ไขปัญหาความเดือดร้อนจากการจุดพลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน พ.ศ. 2561 ลงวันที่ 27 ธันวาคม 2561 ข้อ 6(1) และประกาศกรุงเทพมหานคร เรื่อง การขอรับใบอนุญาต การอนุญาตและแผนการป้องกันเหตุอันตรายที่อาจจะเกิดขึ้นจากการจุดและปล่อย หรือการกระทำอย่างใด เพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกับไปสู่อากาศ ลงวันที่ 28 ธันวาคม 2561 ซึ่งการขออนุญาตดังกล่าวเป็นไปตามการขออนุญาตในข้อ 7 (4) ในงานวัฒนธรรม ประเพณี การส่งเสริมการท่องเที่ยวหรือเทศกาลอื่นที่ไม่ขัดต่อความสงบเรียบร้อยของประชาชนโดยให้จุดและปล่อย หรือกระทำการอย่างใด ในช่วงเวลา 08.00 – 24.00 น. อีกทั้งผู้ดำเนินงานได้ชี้แจงมาตรการเพื่อป้องกันและลดผลกระทบต่อผู้พักอาศัยในบริเวณใกล้เคียงและต่อสิ่งแวดล้อม โดยใช้ผลิตภัณฑ์และสารเคมีในการผลิตที่ไม่เป็นพิษต่อสิ่งแวดล้อม มีควันน้อย เจือจางได้รวดเร็ว และได้มาตรฐานตามหลักสากล ผู้ควบคุมการแสดงพลุเป็นผู้ที่มีความเชี่ยวชาญและมีใบอนุญาตประกอบการฯ และมีการประชาสัมพันธ์ผู้พักอาศัยในบริเวณใกล้เคียงให้ทราบถึงวันและเวลาแสดงพลุ เพื่อลดความตื่นตระหนกตกใจและควบคุมสัตว์เลี้ยง กำหนดระยะเวลาในการแสดงไม่ดึกจนเกินไปและใช้เวลาเพียง 1.30 นาที  ทั้งนี้ สำนักงานเขตบางคอแหลมได้มีหนังสือประสานไปยังกรมเจ้าท่าเพื่อพิจารณาควบคุมดูแลการจัดแสดงพลุดังกล่าวในส่วนที่เกี่ยวข้องอีกทางหนึ่งด้วย
จุดพลุ
ไม่เข้าใจว่าทำไมต้องให้ปชช.ทนปัญหาสิ่งแวดล้อม หน่วยงานรัฐมีหน้าที่แค่การออกเอกสารมาแจ้งให้ปชช.ทราบว่านายทุนจะจุดพลุคิดว่าตรงนี้ไม่ใช่การแก้ปัญหานะคะ ฝากช่วยแก้ปัญหาไม่ใช่ให้ปชช.ชินกับปัญหา #คุณภาพชีวิตที่ดี